NaiveNeuron/SloPal huggingface dataset:
Krajčí, Marek, poslanec NR SR (2023-12-13):
Ďakujem pekne. Skúsim zareagovať na niektorých z vás. Bolo to veľmi veľa faktických poznámok. Pán poslanec Lackovič, pani poslankyňa Kleinert, Galko, ale aj ďalší, áno, potvrdili ste to. Súhlasím, táto „konsolidácia“ môže roztočiť ďalšiu inflačnú špirálu. Nie je to konsolidácia. Je to ožobračovanie ľudí. Pán poslanec Dvořák, áno, táto koalícia je valcom spravodlivosti. A Pente urobí asi všetko, čo jej uvidí na očiach a pani predsedníčka je momentálne Haščákovým tŕňom v oku a preto musí ísť z hrušky dole. Pani poslankyňa Gažovičová, pán poslanec Sabo, pri takomto navýšení zdrojov je, samozrejme, nutné definovať nástroje, ktorými ideme zlepšovať kvalitu zdravotnej starostlivosti na Slovensku, a to sa, žiaľ, zatiaľ nedeje. Pán poslanec Igor Matovič a Peter Pollák, aj ste povedali škoda, že časť tých zdrojov, ktoré teraz lejú do zdravotníctva, nejde na potrebné operácie ich a všetkých našich voličov. Nie, oni radšej tie peniaze, zdá sa, pošlú do daňových rajov. Pani poslankyňa Janka Bittó Cigániková, zákaz splácania úverov poisťovniam som presadil ja ako minister do vládneho návrhu zákona. Ako sme mohli byť proti? Ako často zavádzaš, alebo priamo klameš? Pani poslankyňa Luščíková, ničia úspory zodpovedných ľudí, ožobračujú ich dôchodky, ničia celý dôchodkový systém budúcnosti. Žiaľ, súhlasím, je to úplne tak. Pán poslanec Szalay, máš pravdu, že okamžité nezazmluvnenie Borov v prepoisťovacej dobe za čias ministra Palkoviča spôsobilo odliv poistencov VŠZP aj do Dôvery. Lepšie by to nikto asi nevymyslel. Ale napríklad taká pani Hlinková, ktorú som menil, stratila pre VŠZP 150-tisíc poistencov. To sa nepodarilo ani v jednom roku ani tým, ktorých tak veľmi kritizujete. Ďalšie, nesúhlasím s tým, však bol predsa stabilizačný príspevok, ktorý zvýhodňoval zdravotní... (Prerušenie vystúpenia časomerom. Potlesk.)
Fecko, Martin, poslanec NR SR (2019-03-29):
Ďakujem pekne. Takže ja asi zopakujem to, čo som povedal aj na výbore, že, samozrejme, tiež vnímam, že to je neskutočne nepriama novela k pozemkovým úpravám a cestovné agentúry. Keď hovoríte, že to nebolo kde umiestniť, tak napríklad ja by som to umiestnil pod bod č. 14 programu tejto schôdze, kde hovoríme o Obchodnom zákonníku, ktorý má niečo súvis s nejakými preplácaniami a ďalšími refundáciami finančnými. A, vážení, nepredkladajú to náhodou koaliční poslanci? To je opozičný návrh? Ako my môžme prijať v Národnej rade zákony, do koľkých dní? No do troch, že, alebo do dvoch? Veď dáme to v zrýchlenom konaní, že? Veď predsa ste koaliční! A ešte keď predpokladám, že pán Kondrót ešte stále je poslancom SMER-u, nie SNS, tak sa pýtam, prečo ste neurobili túto, by som povedal, že cestu, aby ste to v zrýchlenom konaní ukončili a bolo by to čisté. Pretože tak si predstavujem, už nie také sme tu mali zrýchlené konanie aj pre kadejaké iné zákony. A chcel by som ešte vyzvať, že keď raz by ste boli v opozícii a koalícia by také niečo robila, teraz sa pozrite na nás, aby sme nereagovali, aby sme to prijali a všetko, tak chcem veriť, že nebudete mať krátku pamäť, keď raz sa to otočí a budete v opozícii a my budeme náhodou v koalícii. Ďakujem.
Laurenčík, Milan, podpredseda NR SR (2020-07-14):
Prezentujme sa a hlasujme. (Hlasovanie.) Prítomných 143, za 91, proti 35, zdržalo sa 15, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pani spravodajkyňa, ďalšie návrhy.
Blaha, Ľuboš, podpredseda NR SR (2023-12-07):
Ďakujem pekne, pani ministerka. Teraz dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Slyškovi. Nech sa páči, pán poslanec.
Kuffa, Štefan, poslanec NR SR (2013-12-03):
Ja len krátko. Áno, hovoriť pravdu nie je ľahké, naozaj je to veľmi ťažké, lebo tie dôsledky, ktoré sa potom musia niesť teda za to, tak to není veľakrát ako jednoduché. K tým počítačom, čo kolega tuná ako spomenul. Lenže sloboda nemôže byť chápaná bezbreho, že ja ti môžem perverzne nadávať, hrešiť a preklínať a všelijako ťa osočovať. Ja o tom hovorím, o tých extrémoch. To, že ti ktosi čosi povie a má iný názor, z teba neubudne, to je fakt pravda. Ale ak voľakto ťa preklína a nadáva ti a perverzne ťa nejak označuje a napáda, myslím si, že nikomu to nepadne dobre. A to, či si už v pozícii premiéra, prezidenta, poslancom Národnej rady, o tom som hovoril. Ďakujem.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 91, proti 16, zdržalo sa 34, hlasovali všetci prítomní. Prvý pozmeňujúci návrh pána poslanca Drdula sme schválili.
Dostál, Ondrej, poslanec NR SR (2019-02-14):
Pán premiér, ja nerozumiem, prečo tento konfrontačný tón, bola to návšteva alebo delegácia z Európskeho parlamentu, ja naozaj ani som ju neinicioval, ani som sa s nimi nestretol, ani som im neposkytoval žiadne informácie. Európska ľudová strana je najväčšou frakciou a spolupracuje s frakciou socialistov, v ktorej je zastúpený aj SMER – sociálna demokracia, takže to, k akým záverom dospeli alebo ako interpretovali zistenia, ktoré mali na Slovensku na základe rozhovorov, naozaj som nijako ja neovplyvnil, ovplyvnilo to to, akým spôsobom sa k nim chovali predstavitelia štátu. A zdá sa mi, že vy to trošku teraz bagatelizujete, lebo, lebo to, že, že v 99 alebo koľkých percentách nie sú, nie sú problémy, to neznamená, že sa agrodotácie nezneužívajú, nezneužívajú sa brutálnym spôsobom, že nedochádza k nátlaku na farmárov aj fyzickému nátlaku. A vy sám, vy sám ste na to upozorňovali, hovorili ste v apríli o tom, že chcete väčší rozsah transparentnosti, tak tá doplňujúca moja otázka bude, že v apríli ste požiadali pani ministerku Matečnú o zoznam udelených agrodotácií, a teda neviem, či ste ho už dostali, alebo nie, ale zaujímalo by ma, či áno a ako ste s ním naložili. Či ste ho zverejnili, alebo, alebo ho budete zverejňovať. Lebo práve úzky rozsah, alebo teda nedostatočný rozsah informácií o poskytovaných agrodotáciách je jedným z faktorov, ktorý sťažuje tú kontrolu, a teda v apríli podľa toho, čo ste hovorili, som videl tam odhodlanie zlepšiť situáciu v tejto oblasti, tak sa chcem spýtať, že čo ste reálne urobili za ten trištvrťrok.
Grendel Gábor, podpredseda NR SR (2023-03-31):
Otváram rozpravu v treťom čítaní . Hlási sa niekto do rozpravy? Konštatujem, že nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laurenčík, Milan, podpredseda NR SR (2021-10-22):
Pani poslankyňa Romana Tabák, nech sa páči.
Grendel, Gábor, podpredseda NR SR (2020-11-05):
Ďakujem, pán spravodajca. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Nie je tomu tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. V zmysle schváleného programu bude nasledovať prvé čítanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 275. Návrh na jeho pridelenie na prerokovanie výborom je v rozhodnutí č. 267. Zákon bude v pléne uvádzať pán minister zdravotníctva Marek Krajčí, ktorý by mal prísť každú chvíľu. Dovtedy vyhlasujem zatiaľ päťminútovú prestávku do 10.05. (Prestávka.) (Po prestávke.)
Laurenčík, Milan, podpredseda NR SR (2022-02-22):
Pán poslanec Dušan Jarjabek, nech sa páči s faktickou poznámkou. (Reakcia z pléna.) Pán poslanec Jarjabek nie je v sále. Pán poslanec Ján Benčík, nech sa páči.
Budaj, Ján, minister životného prostredia SR (2020-09-17):
My máme zase zhodu, že sa budeme tejto veci venovať prinajmenej v mesačných intervaloch. Na to, aby sme sa stretli znovu, treba túto technickú otázku dokončiť, či sme spôsobilí nájsť priamo v areáli riešenie medzidepónia. Je to dôležité z toho hľadiska, že žiaden okres tam v okolí ani mesto, ani obec neuvíta, ak by sa dozvedeli, že PCB látky sa vydajú niekam putovať. Potrebujeme to vyriešiť v čo najkratšej vzdialenosti od samotného ložiska PCB látok, ktoré je nezabezpečené. Toto je, úplne otvorene povedané, naša situácia. My o každom kroku sa snažíme informovať, no povedzme tá technická cesta, pracovná cesta odborníkov 31. augusta nebola medializovaná, ale inak o tom informujeme čo najviac. Druhá vec je, že potom ľudia hovoria, že vy stále robíte tlačovky a nech je to už odstránené. Uisťujem vás, že k odstráneniu a zabezpečeniu týchto látok všetko naše úsilie smeruje a som za to, aby aj naďalej sme rokovali otvorene, aby sa ľudia aj prostredníctvom takýchto hodín poslaneckých otázok dozvedali o priebežnom postupe pri odstránení tejto dlhodobej environmentálnej záťaže.
Ferenčák, Ján, poslanec NR SR (2021-06-24):
Ďakujem. Celé to mi pripadá dosť postavené nenávistne. Možno je to na škodu, preto aj tento návrh vyznieva ako celok takto. Je to doslova také odvolávanie alebo odkrágľovanie ľudí a výmena za skupinu našich ľudí. Alebo tých, ktorí jednoducho sú s nami politicky spriaznení. Ja som bol prednosta okresného úradu a som nastupoval po vláde Ivety Radičovej. A môžem vám povedať, že som nevymenil nikoho, nikoho, pretože to boli ľudia, ktorí jednoducho, pozor, ale oni neboli vymieňaní ani predtým, ani predtým, ani predtým. To znamená, to boli ľudia, ktorí boli na svojich miestach ako profesionáli, a aj po mne ďalší traja prednostovia z nich nikoho nevymenili. To je celý princíp štátnej správy. Ak by tak to fungovalo, že aká vláda vymení všetkých týchto štátnych úradníkov, si tam nanominuje svojich politických nominantov, tak nečakajte výkon od tohto úradu, pretože to budú politickí nominanti. A možno ešte k pani Majorovej. Plačete na nesprávnom hrobe. Ja som ako osoba vás neodvolal, ja viem, že tak to vyznieva u vás v klube, že sa tým hrdíte. Odvolávala vás rada, ktorá je zložená z primátorov a zástupcov miest, a za vašu prácu. Tam politika nebola. Ono to tak pekne vyznieva u vás v klube, aj možno sa tak pred kolegami hrdíte. Nie je to pravda, ja som vás tam sám neodvolával, pozor. Dobre? A neklamte. A ja viem, že ste si potom uviedla, že ste riadiaci pracovník, no nie ste, nebola ste. Aj do volieb ste išla ako riadiaca, nebola ste už riadiaca. Čiže aj tam bolo klamstvo, ale plačete na nesprávnom hrobe. Kralág... Krágľovanie ľudí na základe politickej príslušnosti je veľmi zlé a nesprávna cesta.
Hort, Milan, podpredseda NR SR (2011-06-02):
Ďakujem. Pýtam sa, či má pán poslanec Homola doplňujúcu otázku. Nie. Ďakujem aj pánovi ministrovi vnútra. Bude nasledovať otázka od pána poslanca Andreja Kolesíka, je adresovaná ministrovi školstva, vedy, výskumu a športu Slovenskej republiky Eugenovi Jurzycovi, odpovedať za neho bude pán minister a podpredseda vlády Mikloš. Otázka znie: „Pán minister, ako je možné, že v prípade spornej voľby rektora Trnavskej univerzity vaše ministerstvo vydalo v tej istej veci dve rôzne stanoviská k voľbe rektora? Prečo Vy a Vami riadené ministerstvo kryjete a prehliadate závažné porušenia vysokoškolského zákona pri voľbe rektora Trnavskej univerzity?“ Nech sa páči.
Ivan, Miroslav, poslanec NR SR (2019-04-05):
Pán kolega, my sme polovicu vášho prejavu počúvali, čo minister robí. Ja by som chcel povedať, ale na to tam on je, ak sa nemýlim, aby tam pracoval, aby tam usilovne pracoval ako minister. A musím uznať, že latku zdvihol o málo vyššie, ako tu bola po ministroch pred ním dvoch, resp. jedného, ale dve volebné obdobia, po ministrovi Počiatkovi. Ale my tu nie sme kvôli tomu, čo robí a čo je jeho pracovnou povinnosťou, my sme tu dnes kvôli tomu, čo nerobí, čo neurobil, mal robiť alebo robí zle. A predovšetkým sme tu kvôli tomu, ako sa rozišiel alebo orgán alebo organizácia, ktorú on riadi, ako sa rozišla s jedným dôležitým zhotoviteľom na najdôležitejšom diaľničnom úseku. Toto, pre toto my tu sme, nie pre to, čo robí. To je v poriadku, že to robí, ale toto je tu o politickej zodpovednosti.
Glváč, Martin, podpredseda NR SR (2019-01-31):
Ďakujem. Pokračujeme druhým čítaním o návrhu poslancov Milana Krajniaka a Borisa Kollára a Adriany Pčolinskej a Peťa Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Z. z. o živnostenskom podnikaní v znení neskorších predpisov. Návrh zákona je uverejnený ako tlač 1150, informácia výborov má tlač 1150a. Dávam slovo poslancovi Borisovi Kollárovi, aby návrh zákona odôvodnil. [Rokovanie o návrhu poslancov Národnej rady Slovenskej republiky Milana Krajniaka, Borisa Kollára, Adriany Pčolinskej a Petra Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1150.]
Matovič, Igor, poslanec NR SR (2019-02-06):
Erik Tomáš, chcem zvýhodnenie voči iným. Žiadne zvýhodnenie nechcem, ani raz som to vo vystúpení nepovedal. Práveže som vás vyzýval na to, aby ste boli chlapi. Vy aj nejaký ďalší magor Marček povedal, že celý náš klub hlasoval za zvýšenie platov. Vyprosím si takúto lož voči našemu klubu. Opakovane sme sem predkladali roky, roky, roky zmrazovanie platov a vy ste si to teraz zabezpečili, aby ste mali platy rozmrazené. Šuca, keď hovoríš, že rozdiel medzi mnou a Šucom je teda, že pre mňa sú to drobné a pre niekoho je to veľký peniaz. Ja si myslím, že iné. Ja som platil poctivo dane, zaplatil som 500 mil. korún daní a odvodov, a iba preto, že som videl, že ty a spol a tvoj predseda to rozkrádate, som do tej politiky išiel a bol som dlhé roky najväčší platiteľ daní zo všetkých živnostníkov. A ty si celý svoj majetok získal iba tým, že stláčaš poslušne svoje tlačítka. Potom tí, čo ste hovorili, že moje BMW, že však jaký som ja toto, neviem čo. Po prvé mi závidíte BMW-čko z júna 2010. To auto bude mať teraz deväť rokov. To je prvá vec. A ja som nekritizoval to, že limuzíny alebo podobne. Áno, ja si tiež môžem sadnúť do BMW-čka, ktoré reálne sa dá predať za 18-tisíc eur. To už ľudia si vedia posúdiť. Ale kritizoval som to a hovoril som, že asi tú odvahu ste stratili tým, že príliš často v tých limuzínach používate to zohrievanie sedadiel. Lebo sa hovorí, že chlapi by mali mať gule. A keď jednoducho pred dvomi rokmi hovoríte, že mi ten mandát nepatrí, tak asi sa niečo stalo. Hľadal som príčinu. Asi často v tých limuzínach používate zohrievanie, ktoré na tých sedačkách máte. Čo je na tom zlé? Pán Marček, takýto slovník si vyprosím a dovolím sa ohradiť voči čestnej, pracovitej, kresťanskej, dobrej žene z Oravy, voči Erike Jurinovej. Po prvé, neviete ani jak sa volá, poviete Judíniová, a po druhé, poviete, že tam ona rozkráda určite niečo v Žilinskom kraji. Hovorí sa, že podľa seba, súdim teba. Podľa seba, súdim teba, zlodej Marček.
Hort, Milan, podpredseda NR SR (2010-11-04):
Ďakujem, pán minister. Pán poslanec, máte záujem o doplňujúcu otázku? Nech sa páči.
M. Hort, podpredseda NR SR: (2008-09-17):
S faktickými poznámkami na vystúpenie pani navrhovateľky sa prihlásili pán poslanec Peter Miššík a pani poslankyňa Klára Sárközy. Nech sa páči, pán Miššík.
Mazurek, Milan, poslanec NR SR (2018-03-14):
Vážený pán predsedajúci, vážené kolegyne, kolegovia, ako spravodajca určený predsedníčkou navrhnutého gestorského výboru pre ľudské práva a národnostné menšiny v súlade s § 73 rokovacieho poriadku predkladám informáciu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou uvedeného návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 893 navrhujem, aby návrh zákona prerokovali nasledovné výbory: ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny ako gestorský výbor. Odporúčam, aby sa návrh zákona prerokoval do 4. mája 2018 a gestorský výbor do 9. mája 2018. Pán predsedajúci, otvorte, prosím, všeobecnú rozpravu.
Hrnčiar, Andrej, podpredseda NR SR (2019-09-11):
Otváram rozpravu. Do rozpravy som nedostal žiadnu písomnú prihlášku. Chce sa niekto prihlásiť ústne do rozpravy? Nie je tomu tak. Prerušujem rokovanie o tomto bode programu. Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny (tlač 1523). Prosím podpredsedu vlády a ministra životného prostredia Lászlóa Sólymosa, aby zaujal miesto určené pre navrhovateľov, a spoločného spravodajcu, predsedu výboru, povereného teda predsedom výboru, pána poslanca Kvorku, aby zaujal miesto spoločné pre spravodajcov. Do rozpravy sú ešte písomne prihlásení dvaja rečníci. Pán poslanec Zsolt Simon nie je v rokovacej sále. Pani poslankyňa Zimenová nie je v rokovacej sále, takže strácajú poradie. Nie sú tu. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Sárközy. (Reakcia z pléna.) Pani poslankyňa, boli ste v bufete, lebo nesiete si kávu. (Reakcia z pléna.) Nie, pani poslankyňa, neboli ste tu. Nie, ja som vás nevidel, vy ste tu neboli, pani poslankyňa. Pani poslankyňa, pozeral som sa, prišli ste vtedy, keď som sa spýtal, že či sa niekto chce prihlásiť do rozpravy ústne a boli ste v bufete. Nech sa páči, pani poslankyňa Sárközy. (Pokračovanie v rokovaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 1523.)
Grendel, Gábor, podpredseda NR SR (2022-03-17):
Vyhlasujem rozpravu za skončenú. Chce záverečné slovo pán navrhovateľ? Nie. Pán spravodajca?
Saková, Denisa, ministerka vnútra SR (2018-05-09):
Ďakujem veľmi pekne, pán podpredseda. Ja len krátka informácia pre pána poslanca Grendela, že stav sme vrátili tak, že všetky tie dôchodky od januára do marca im boli vyplatené, nikto sa s nimi nesúdi o navrátenie tých všetkých vyplatených dôchodkov za to obdobie, čo ste spomínali. Ten stav (reakcia z pléna), ten stav nastal kvôli tomu, že vlastne Sociálna poisťovňa mala nejaké rozhodnutie, podľa ktorej sme teda postupovali, ale vzhľadom na tento problém, ktorý sme zistili, že tu skutočne ide o veľmi veľkú sumu a že veľakrát nešlo o špekulatívnosť jednotlivých žiadateľov o výsluhový dôchodok, čakáme vlastne spolu so Sociálnou poisťovňou na usmernenie Súdnej rady, ale dôchodky sú im naďalej vyplácané. Ďakujem veľmi pekne. Ďakujem pán podpredseda.
Blanár, Juraj, podpredseda NR SR (2023-06-28):
Ďakujem veľmi pekne, vážený pán predseda. Kolegyne, kolegovia, chcem vás poprosiť o chvíľočku pozornosti. Súčasťou parlamentného života zostávajú aj kolegovia, ktorí s nami v parlamentných laviciach v minulosti pôsobili a dnes už nie. Preto si dovoľujem vás s hlbokým zármutkom informovať, že nás opustil jeden z našich bývalých kolegov v parlamente pán poslanec Ján Zvonár. Bol súčasťou Národnej rady v rokoch 2006 až 2010 za stranu SMER – sociálna demokracia. V týchto dňoch skončila jeho životná púť vo veku 72 rokov. Pripomeňme si teda jeho parlamentné pôsobenie. Bol členom dvoch výborov, výboru pre zdravotníctvo a Osobitného kontrolného výboru Národnej rady Slovenskej republiky na kontrolu činnosti NBÚ. Blízka mu bola i miestna a regionálna politika, pretože si ho mnohí pamätajú aj ako župného poslanca v Bratislavskom samosprávnom kraji a tiež ako starostu mestskej časti Bratislava-Rača. Ján Zvonár ako vyštudovaný lekár nepôsobil len v politickom dianí, ale bol známy aj ako odborník v oblasti rehabilitácie a fyzioterapie. V minulosti bol vedeckým pracovníkom a riaditeľom Výskumného ústavu humánnej bioklimatológie. Neskôr pracoval ako garant odboru fyzioterapia na Univerzite Konštantína filozofa v Nitre a profesor na katedre fyzioterapie v Banskej Bystrici. Milý kolega Janko, odpočívaj v pokoji. Česť tvojej pamiatke!
Tomáš, Erik, poslanec NR SR (2020-09-23):
Pani Krištúfková, zjavne ste nepochopili emóciu tejto debaty, ale keď chcete konfrontačný tón, tak nech sa páči. Pani Krištúfková, ak už niekto sklamal svojich voličov, tak to bolo vaše hnutie SME RODINA. Chcem vám ešte raz, aj vám pripomenúť, že aj vy osobne, ako aj váš minister práce a ako aj váš stranícky šéf hlasovali za trinásty dôchodok, za minimálnu mzdu, za obedy zadarmo, za dôchodkový strop, a teraz všetko idete rušiť. Váš minister práce, ktorý pochádza z vášho hnutia, v rozpore s vašimi predvolebnými sľubmi a s vaším hlasovaním všetko ide rušiť. Takže ak hovoríte o sklamaní voličov, tak vaši voliči sú sklamaní, vaše preferencie klesajú. A je mi ľúto, že napriek tomu, že som sa chcel vecne zapojiť do tej debaty a žiadal som od vás jediné, jediné číslo, že ako predkladateľka by ste mali vedieť, koľko stojí vaše opatrenie, tak ste ho nedokázali povedať. A opakujem vám, ja som sa s tými ženami spojil, ja som si všetko zistil, všetko viem, a preto som rád a poopravím aj pani poslankyňu Pleštinskú, HLAS – sociálna demokracia podporí (zaznievanie gongu), sme HLAS – sociálna demokracia, podporíme to. A ja by som týmto ženám, pokiaľ by som tie peniaze vedel nájsť a vedel ich v tom rozpočte naozaj niekde nájsť, opakujem, tak by som to urobil už aj vtedy, ale bol som rovnaký poslanec obyčajný ako vy teraz. Aj vám musí toto odobriť vláda. Čiže ešte raz, chcem vecne skončiť, HLAS – sociálna demokracia za takýchto okolností, keď tie peniaze sú nájdené, podporí, je to dobré. Obávam sa ale, že čo sa stane, keď bude zrušený dôchodkový strop. To by som sa naozaj bál, že čo sa stane. Dúfam, že sa nič zlé týmto ženám už nestane. A neublížil im ani SMER, ani vy. Keď im niekto ublížil, týmto ženám, tak to bol ešte minister Kaník, ktorý viete dobre, čo urobil. A preto to celé vzniklo, toto vákuum.
Grendel, Gábor, podpredseda NR SR (2021-05-06):
Ďakujem, pán poslanec, za uvedenie správy. Vzhľadom na to, že sme zlúčili rozpravu s ďalšími bodmi programu, prosím, aby ste ako navrhovateľ zaujali miesto, ktoré je obvykle určené pre spravodajcov. Súčasne vás prosím, aby ste plnili úlohu spravodajcu k tomuto bodu programu. A teraz ešte, poprosím, pána poslanca Petra Vonsa, aby uviedol Správu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020, teda správu, ktorá je pod tlačou 417. (Rokovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 , tlač 417.)
Sulík, Richard, predseda NR SR (2011-07-13):
Pán poslanec Bublavý.
Bugár, Béla, podpredseda NR SR (2010-08-04):
Pán poslanec Šebej.
Figeľ, Ján, podpredseda NR SR (2013-09-13):
Pavol Zajac s reakciou, nech sa páči.
Šefčík, Marek, poslanec NR SR (2022-09-27):
Ďakujem pekne za slovo. Hovoríte, že mier je záujem Európy. Mier sa nedá dosiahnuť tak ani tak, netreba dodávať zbrane, sankcie takisto kritizujete. Popisujete hrôzy vojny. Dokonca ste spomenuli pápeža Františka, ale aj pápež František hovorí, že ak ide o obranu, ak ide o zbrane na obranu, tak nie je proti morálke dodávať Ukrajine zbrane. Chcete koniec vojny a to aj my. Ale to sa dá len dvomi spôsobmi. Buď Ukrajina zanikne, alebo sa Putin stiahne a nechá ich žiť. Vy ste sa, súdruh Fico, chvastali aj s pánom Dankom a ďalšími, aké máte výborné vzťahy v Moskve s Putinom, s Lavrovom. Povedzte, koľkokrát ste boli za tými svojimi kamarátmi a povedali ste im, že ste za mier, že nech prestanú zabíjať, ničiť, znásilňovať, mučiť ľudí na Ukrajine. Boli ste tam rokovať? Chvastáte sa, aké máte 30-ročné skúsenosti v politike, tak ich využite a choďte za tým diktátorom, o ktorom ste tvrdili na námestí pred ľuďmi, že, citujem, Rusko nikdy nenapadne svojho slovanského brata , a to ešte dva dni predtým, ako to Putin naozaj spravil. Ešte raz. Boli ste v Moskve a využili ste tie svoje dlhoročné skúsenosti na to, aby ste to kamarátom vysvetlili? Ďakujem.
Ľ. Martinák, poslanec: (2008-06-19):
Ďalej, čo sa týka tých poľných ciest, čo si vravel, že prechádzaš a tak ďalej, či môžeš, nemôžeš. Je jasné, že medzi lesné cesty a konečne si to ozrejmime, patria aj cesty nespevnené. To znamená, zvážnice alebo aj cesty tzv. poľného charakteru. Pán Mikloš operoval v dopoludňajšom vystúpení, že v návrhu zákona, ktorý išiel minulého roku, nebolo povedané, o aké cesty ide. Zase zavádzal verejnosť. Môžete si to prehrať. Vo svojom vystúpení som povedal, že ide o cesty 1L-ky, ktoré sú spevnené a o 2L-ky, ktoré nie sú spevnené. Okrem toho v § 31 sa hovorí, jazdiť na bicykli alebo na koni mimo lesnej cesty, to znamená, nie vyznačenej lesnej cesty alebo vyznačenej trasy. Ináč tieto cesty, poväčšine tvrdé lesné, sú vyznačené a kto má bližší záujem, nech sa páči, slúži aj webová stránka. Tým nechcem hovoriť, aby nejaký dedko alebo babka sa šmátrali po webovej stránke. Ďakujem za pozornosť.
Kollár, Boris, predseda NR SR (2021-10-19):
Vážené pani poslankyne, vážení páni poslanci, otváram rokovanie 48. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 125 poslancov, teda Národná rada je schopná sa uznášať a môžeme pokračovať v rokovaní. Zaznie štátna hymna Slovenskej republiky. (Štátna hymna Slovenskej republiky.) Na 48. schôdzi Národnej rady budú overovateľmi poslanci Miloš Svrček, Jana Vaľová. Náhradníčkami budú poslankyne Monika Kavecká a Magdaléna Sulanová. Na dnešnom rokovacom dni o ospravedlnenie požiadal pán poslanec Kamenický, pán poslanec Susko a pán poslanec Valášek. Navrhnutý program schôdze vám bol rozdaný. Pristúpime k jeho schvaľovaniu. Teraz vás, prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby ste sa prihlásili a tieto návrhy predniesli. Prvým procedurálnym návrhom je, sa prihlásil pán poslanec Mazurek. Nech sa páči, máte slovo.
Dostál, Ondrej, poslanec NR SR (2023-02-10):
Ďakujem za faktické poznámky. Pán poslanec Vetrák, tvrdíte, že sa tvárim, že len môj názor je najsprávnejší a ostatní keď navrhnú inú alternatívu, tak sú zlí. Ja som nič také nepovedal. Ja som iba vyslovil svoj názor. Kritizoval som vecne konkrétne návrhy, ktoré, s ktorými prichádzate. A to, že nerovnaká zľava bude pre rôznych ľudí, samozrejmé, že vyplýva z tých desiatich percent, že je to relatívne a keď niekto platí väčšie poplatky, tak bude mať väčšiu zľavu. To ja nespochybňujem. Ja spochybňujem to, že či je to dobrý nápad, lebo podľa mňa to nie je dobrý nápad. Keby sme už mali aj odmeňovať, tak by to asi malo byť každému rovnako, ako je tá pokuta, ale nemyslím si, že by sme mali odmeňovať a už vôbec nie takýmto spôsobom. A na margo toho, či to je alebo nie je administratívne komplikované, tak pokojne sa, pán poslanec, spoliehaj na názor ministerstva vnútra a ministerstva financií, že to nie je administratívne komplikované. Povedal si, že ich, sa na ten názor spoliehaš viac ako na názor individuálnych poslancov, no ale ten zákon musia schváliť individuálni poslanci. O tom nebudú rozhodovať ľudia, s ktorými si to konzultoval na ministerstvách. Pán poslanec Susko, to, že je tam najskôr 130 dní, ja by som vedel bez toho žiť, mne to tam nechýbalo, nebola to naša požiadavka a bol to výsledok kompromisu. Pán poslanec Pollák, či vieme rozšíriť okruh poplatkov. No samozrejmé, že vieme, a predpokladám, že vy tam viete, by ste vedeli dať čokoľvek, to je taký dobrý zvyk, však aj obedy zadarmo ste tam v rámci rozšírenia dali k novele zákona o pomoci v hmotnej núdzi. A, pán poslanec Svrček, ja si nie som vedomý žiadneho blokovania prípravy novely zo strany SaS. Ak sme boli pozvaní, zúčastnili sme sa a prezentovali sme svoje názory.
Kazda, Radovan, poslanec NR SR (2022-09-22):
Ďakujem veľmi pekne. Túto otázku nepovažujem celkom za zodpovedanú. Prosím, keby ste odkázali pánovi ministrovi, pretože odpoveď, že urobíme všetko pre to, nie je, nie je riešenie, je to len taká fádnejšia odpoveď. V každom prípade ešte raz ďakujem za vaše odpovede.
Žiga, Peter, podpredseda NR SR (2024-09-13):
Na vaše vystúpenie štyri faktické poznámky. Ako prvý pán poslanec Michelko.
B. Bugár, podpredseda NR SR: (2002-04-10):
Teraz dávam slovo spravodajcovi, ktorého určil navrhnutý gestorský výbor, výbor pre hospodárstvo, privatizáciu a podnikanie, pánovi poslancovi Mariánovi Anteckému. Nech sa páči, pán poslanec, máte slovo. M. Antecký, poslanec: Vážený pán podpredseda, vážené kolegyne, kolegovia, dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku vystúpil pri rokovaní Národnej rady Slovenskej republiky v prvom čítaní o návrhu skupiny poslancov Národnej rady Slovenskej republiky na vydanie zákona o obchodných reťazcoch (tlač 1393) ako spravodajca určený navrhnutým gestorským výborom Národnej rady Slovenskej republiky. Predložený návrh bol doručený poslancom Národnej rady Slovenskej republiky dňa 22. februára 2002, čím boli splnené podmienky určené v § 72 ods. 1 rokovacieho poriadku Národnej rady Slovenskej republiky. Predseda Národnej rady Slovenskej republiky posúdil, že predložený návrh spĺňa všetky náležitosti § 70 ods. 1 rokovacieho poriadku Národnej rady Slovenskej republiky a náležitosti podľa legislatívnych pravidiel, a zaradil ho na rokovanie 57. schôdze Národnej rady Slovenskej republiky na prvé čítanie. Ako spravodajca navrhnutého gestorského výboru Národnej rady Slovenskej republiky v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené v § 67 a v § 68 rokovacieho poriadku Národnej rady Slovenskej republiky, ako aj náležitosti určené v legislatívnych pravidlách. Preto v súlade s § 73 ods. 3 písm. c) rokovacieho poriadku Národnej rady Slovenskej republiky budem odporúčať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, pán podpredseda, aby ste otvorili všeobecnú rozpravu k predmetnému návrhu zákona.
Mizík, Stanislav, poslanec NR SR (2021-11-02):
Ďakujem za slovo. Pán Gyimesi, ave György, tak škaredo ste opäť škatuľkoval na začiatku rozpravy. Tu mám modlitbu ku sv. Michalovi archanjelovi, ktorý spolu s anjelmi premohol satana. Tentoraz nehovorím ironicky žiaden bonmot, ako ste častokrát odo mňa zvyknutý, hovorím úplne vážne. Vidím, že túto modlitbu sa budem musieť modliť viackrát za deň. Ďakujem za slovo.
V. Veteška, podpredseda NR SR: (2005-06-30):
Budeme pokračovať v rokovaní o návrhu na riešenie dofinancovania novostavby Slovenského národného divadla (tlač 1147). Prosím pána ministra Tótha, aby zaujal miesto pre navrhovateľov, a v zastúpení pani Brestenskej miesto pre spravodajcov zaujme miesto pani poslankyňa Dolník. V rozprave budeme pokračovať. Sú prihlásení ešte dvaja poslanci, pán poslanec Ondriaš ako prvý, pani poslankyňa Martináková posledná, ako druhá. Pán poslanec Ondriaš, máte slovo, nech sa páči. K. Ondriaš, poslanec: Vážený pán predsedajúci, vážený pán minister, dámy a páni, vystúpim veľmi krátko. V podstate tu diskutujeme o návrhu na riešenie dofinancovania novostavby Slovenského národného divadla, je to tlač 1147. Ja mám len jednu poznámku, lebo pre mňa je neuveriteľné a stále ma fascinuje, že za 16 rokov nemôžete dostavať Národné divadlo z vlastných zdrojov. Keď si predstavím, že by sme my občania od vás chceli, aby ste postavili niečo také ako Východoslovenské železiarne z vlastných zdrojov na zelenej lúke za šesť rokov, tak nepoviem, tak môžeme o tom diskutovať, že kedy sa to dostavia atď. alebo že by sa mal postaviť nový Slovnaft na zelenej lúke alebo nová atómová elektráreň, ale tu hovoríme 15 rokov o dostavbe Národného divadla. Ja si myslím, že raz by sme mohli aj diskutovať o tom, že ako je to možné, že nie ste schopní postaviť na Slovensku nič. Ja by som vyzval pána ministra, ktorý je tiež bojovník proti socializmu, proti komunizmu, aby sa uňho prejavila nejaká sila mužnosti, aby si povedal ako chlap, že budeme lepší ako komunisti, a keď dokázali postaviť Východoslovenské železiarne za šesť rokov, tak my postavíme ešte lepšie železiarne za päť rokov a že to divadlo dostavíme za pol roka. Lebo keď si uvedomím, že hrubý domáci produkt na Slovensku v stálych cenách je už o 29 % vyšší, ako bol v roku 1989, že sa sprivatizoval majetok za 550 mld. korún, že sme si požičali ďalších 800 mld. korún a nemáme peniaze ani na dostavbu Národného divadla, tak je pre mňa neuveriteľné, čo sa to v tomto štáte deje. Pán minister, vaša správa by mohla mať aspoň jednu stranu o tom, ako je to možné. Ďakujem za pozornosť.
Kmec, Peter, poslanec NR SR (2021-05-03):
Ďakujem, pán predsedajúci. Tomáš, ďakujem za vystúpenie. Čo sa týka toho, tých klimatických cieľov, toho čísla 55 %, ktoré, správne hovoríš, sa nejak intenzívne alebo iniciatívne neobjavuje v novom texte programového vyhlásenia vlády, tam treba povedať, že už od začiatku príprav pozície na Európsku radu, kde sa tento cieľ dohadoval, boli také zmiešané pocity vo výbore pre európske záležitosti, pretože vláda strieľala od boku rôzne čísla, dokonca expremiér Matovič na výbore vyhlásil, že by si vedel predstaviť aj 70-percentný cieľ. Takže toto len dokazuje, že nie sú vyjasnené predstavy ministerstva životného prostredia, ako bude tento cieľ napĺňať, a to isté platí aj pri príprave Plánu obnovy, a kde, si myslím, že bolo veľkou chybou, že dekarbonizácia priemyslu bola presunutá z ministerstva hospodárstva na ministerstvo pre životné prostredie, pretože hospodárstvo je ten rezort, ktorý, ktorý pozná, pozná potreby priemyslu, a keď sme to presunuli na ministerstvo životného prostredia, môže hroziť to, že dáme prevažnú časť týchto peňazí U. S. Steel na výstavbu elektrických vysokých pecí a slovenský priemysel z toho dostane veľmi málo. Súhlas s tvojím hodnotením, vyčleňovanie peňazí na kultúru a na jej záchranu, tam je nula v Pláne obnovy. Takisto súhlasím s tým, že to, čo je veľmi dôležité v zahraničnej politike, je predvídateľnosť, ktorá predchádzajúcej vláde chýbala, pretože vždy sme čakali, aký antikrok urobí expremiér Matovič voči ministerstvu zahraničných vecí. Ďakujem.
P. Paška, predseda NR SR: (2009-12-02):
(Hlasovanie.) 140 prítomných, 133 za, 6 sa zdržalo, 1 nehlasoval. Tieto body sme schválili.
Vašečka, Richard, poslanec NR SR (2023-06-27):
Pán poslanec Stančík, myslím si, že by si sa mal ospravedlniť pánu poslancovi Čepčekovi. On je na rozdiel od teba rodič a ty nie si ani smiešny, keď sa takto vyjadruješ. Ďalšia vec, my sa nemáme o tom, čo baviť ako budeme vychovávať deti, lebo ty nie si rodič. Máš 28 rokov, môžeš vyjadriť svoj názor, ale nepovažuj si ani s percentami demokratov, ktorí nie sú ani na hranici zvoliteľnosti sa vyjadrovať takto suverénne, ako keby ty si bol nejaký páter familias a rozumel tomu. Názor môžeš mať, ale buď úctivý. Ešte raz ťa vyzývam, aby si sa ospravedlnil pánu poslancovi Čepčekovi. Ďalšia vec je, čo sa týka škôl, samozrejme, každý jeden rodič, zodpovedný rodič bude rád, ak sa jeho dieťa bude učiť o sexuálnom správaní, o sexuálnom vývine podľa odborníkov, ale my hovoríme o tom, že chceme vedieť, ak to podľa odborníkov napríklad nebude alebo bude to podľa takých kvázi odborníkov, aby sme mohli povedať, že nie a rodič je ten najzodpovednejší za svoje deti a veľmi rád to urobí. Ani by ma nenapadlo, aby sa moje dieťa učilo z porna o sexualite. Rozprávam sa s ním o tom, ako učiteľ som na tému pornografie hovoril často, otvorene a je to veľmi dôležitá téma, pretože to naozaj veľmi vážne ohrozuje vývin detí, s tým súhlasím, ale rodič o to by mal vedieť a má na tom spolupracovať a nie to niekomu prenechať. Pretože prvý, ktorý sa má k tomu vyjadriť, je otec a matka. Ďakujem veľmi pekne.
P. Paška, predseda NR SR: (2009-06-30):
(Hlasovanie.) 135 prítomných, 79 za, 17 proti, 39 sa zdržalo. Tento bod sme schválili.
Sulík, Richard, predseda NR SR (2011-07-08):
Ďakujem. Posledný ústne prihlásený rečník je pán poslanec Ondruš. (Ruch v sále.)
Pellegrini, Peter, podpredseda NR SR (2020-04-29):
Pán poslanec Kočiš.
Šefčík, Marek, poslanec NR SR (2022-04-29):
Ďakujem pekne za slovo. Pani Vaľová, vy ste vo svojom vystúpení povedali niekoľko takých, poviem, zaujímavých vecí a ja sa opriem o dve. Prvá, dokonca môžem s vami v tomto súhlasiť, vy ste povedali, verím, že pravda o Robertovi Ficovi vyjde najavo. No tak mnohé už vyšlo najavo. Napríklad niekto tu hovoril o inflácii slova, tak Robert Fico je klamár, korunovaný klamár, ktorý si nikdy nesadne do opozičnej lavice ako opozičný poslanec a teraz sa jej drží silou mocou... (Reakcie z pléna. Prerušenie vystúpenia predsedajúcim.)
Laurenčík, Milan, podpredseda NR SR (2020-09-29):
Ďalším rečníkom v rozprave je pán poslanec Ján Szőllős.
Grendel, Gábor, poslanec NR SR (2017-12-05):
Ďakujem. Dve poznámky. Čo sa týka toho bezdôvodného odvolávania policajných funkcionárov, viete, aj pán poslanec Baška, ono tí funkcionári nikdy nie sú odvolávaní bezdôvodne. Ale niekedy aj tí funkcionári sami môžu byť radi, že oficiálne sú odvolaní bez uvedenia dôvodu. Pretože keby sa zverejnili tie dôvody, tak by sa prepadli od hanby. A druhá poznámka. Pán minister, aj vy, aj pán premiér opakovane argumentujete voľbou generálneho prokurátora, aké to tu bolo nedemokratické, že sa porušovala tajná voľba. Ale povedzte aj to B, že prečo vznikali tie lístočky a tá kontrola v rámci vtedajšej stredopravej koalície. No vzniklo to preto, lebo v Národnej rade kolovali informácie o tom, že niektoré závadové osoby sú ochotné zaplatiť koaličným poslancom za to, že nezahlasujú za koaličného kandidáta na generálneho prokurátora, ale za opozičného. A trošku ma fascinuje, že vás toto vôbec netrápi, že proste tu boli podozrenia o korumpovaní poslancov. Vás trápi iba to A, že sa kontrolovali. Ale to B, že to bolo kvôli podozreniam z korupcie ústavných činiteľov, to nič, to je v poriadku.
Laššáková, Jana, podpredsedníčka NR SR (2015-11-26):
Ďakujem pekne, pán minister. V poradí deviatu otázku položil pán poslanec Pavol Zajac ministrovi dopravy, výstavby a regionálneho rozvoja Jánovi Počiatkovi a otázka znie: „Pán minister, podľa zverejnených informácií zástupca spoločnosti Nelux, s. r. o., Ladislav H. ponúkol a dal v júni 2015 úplatok vo výške 25-tisíc euro predsedovi Komoditnej burzy Bratislava za to, že zmanipuluje cenu za nákup posypovej soli na burze. Šéf burzy však spolupracoval s políciou a zástupca spoločnosti Nelux bol zadržaný. Národná diaľničná spoločnosť stihla dovtedy uzavrieť s firmou Nelux, s. r. o., Bratislava, deväť kontraktov na nákup posypovej soli na zimu 2015/2016 za 764-tisíc eur. Pokračuje Národná diaľničná spoločnosť v nákupe predraženej posypovej soli aj cez firmu Nelux?“ Poprosím vás o odpoveď, pán minister, ako aj o oznámenie ukončenia odpovede.
Laššáková, Jana, podpredsedníčka NR SR (2013-03-19):
S reakciou pán poslanec Zajac. Nech sa páči.
Paška, Pavol, predseda NR SR (2012-07-26):
Poprosím vás, poprosím vás, kolegyne, kolegovia, poprosím vás.
Kuffa, Filip, poslanec NR SR (2020-05-13):
Ďakujem za slovo. Milan, ja by som ťa chcel teda pochváliť za tú rozpravu, že naozaj, že si tam použil tie prirovnania tých krokodílov, leguánov, tie zväzky mužov a žien z ústrania a tak ďalej, že si to vysvetlil takto polopate, a dúfam, že, že ľudia, že ľuďom sa trocha otvoria oči a pochopia, o čom to je. Takisto ja, naopak, podporujem tú myšlienku, určite toto video treba zverejniť, treba ho zavesiť, nech sa šíri, nech ľudia sú informovaní. A ak verejný ochranca práv tu obhajuje takéto zvrátenosti a vraždenie detí, tak najužitočnejšie pre spoločnosť by bolo zrušiť túto inštitúciu úplne. Ďakujem.
B. Bugár, podpredseda NR SR: (2005-09-27):
(Hlasovanie.) Prítomných 112, za 76, proti 1, zdržalo sa 33 poslancov,  nehlasovali 2. Konštatujem, že túto správu sme zobrali na vedomie. Prosím teraz pána poslanca Ivanča, aby uviedol hlasovanie k akčným plánom realizácie plnenia zámerov Národného programu boja proti drogám na obdobie 2005 – 2008 (tlač 1240).
Kažimír, Peter, podpredseda vlády a minister financií SR (2014-10-22):
Cieľom tohto návrhu zákona, ktorý my na ministerstve financií považujeme za jeden z najdôležitejších zákonov tohto roka vo finančnom sektore, je vytvorenie funkčného systému prevencie a opatrení na riešenie krízových situácií finančných inštitúcií, ktoré sú zo strany verejnosti a účastníkov finančného trhu vnímané veľmi citlivo a ktorých zlyhanie môže viesť k ohrozeniu úspor obyvateľstva a k obmedzeniu finančných operácií potrebných pre správne fungovanie našej ekonomiky. Návrh zákona predstavuje komplexný rámec konkrétnych krokov a opatrení potrebných na účinné riešenie kríz na finančnom trhu vrátane možností poskytnúť verejné prostriedky upadajúcej finančnej inštitúcii ako pomoci poslednej inštancie. Navrhovaným zákonom bude zároveň vytvorená Rada pre riešenie krízových situácií, ktorá bude rozhodovať v prípade splnenia podmienok o začatí riešenia krízových situácií podľa plánu, ktorý bol vytvorený v spolupráci s dotknutou finančnou inštitúciou. Funkčnosť rámca bude primárne zabezpečovaná finančnými prostriedkami novovzniknutého Národného fondu pre riešenie krízových situácií, do ktorého budú finančné inštitúcie povinne prispievať. Každému jednému rozhodnutiu o uplatnení opatrení bude predchádzať dôkladná analýza príčin a možných dopadov na ekonomiku. Zákon je v súlade s dlhodobým postojom Slovenskej republiky k rozširovaniu vnútorného trhu Európskej únie a k vytvoreniu stabilnej bankovej únie v rámci eurozóny. Návrh zákona transponuje, plne transponuje, stopercentne transponuje ustanovenia smernice o krízovom manažmente, tzv. BRRD, ktorá tvorí súčasť rámca jednotného rezolučného mechanizmu na úrovni Európskej únie a ktorá je zároveň jedným zo základných pilierov bankovej únie, a základným princípom tejto smernice, ale aj tohto zákona je to, že záchrana bánk sa v prvom rade nemá a nebude ani diať na úkor daňových poplatníkov, ale na úkor akcionárov a istej kategórie inštitucionálnych veriteľov. A toto je v podstate obrat, obrat paradigmy z pohľadu toho, čo sa dialo v minulý rok aj v Európskej únii. Toľko na úvod. Ďakujem.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 123, hlasovania sa zdržalo 13. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Pán spravodajca, nech sa páči.
B. Bugár, podpredseda NR SR: (2002-06-27):
F. Hajnovič, minister financií SR: Podľa môjho názoru, ak môžem, to, čo som prečítal z podkladu vypracovaného ministerstvom práce, bola odpoveď na posudzovanie sociálnej núdze v tom chápaní, ako ste to povedali. Ja som dodal iba svoju vlastnú poznámku k posudzovaniu hmotnej núdze. Mám dojem, že som to nedostatočne zdôraznil. A rozumiem tomu, o čom hovoríte, tak, že bol poskytnutý výklad k posudzovaniu príjmu a majetku občana. V odpovedi na inú vašu otázku sa priamo k tejto veci vyjadruje minister práce tak, že ministerstvo práce, sociálnych vecí a rodiny nie je kompetentné podávať výklady k právnym predpisom, ale len v súlade s § 66 písm. c) zákona o sociálnej pomoci právne stanoviská v rámci jeho riadiacej a kontrolnej pôsobnosti. Predpokladám, že toto malo byť to, čo je oprávnené ministerstvo robiť nad výkonom štátnej správy v oblasti sociálnej pomoci uskutočňovaním krajskými a okresnými úradmi. Nakoľko s posudzovaním príjmu a majetku na účely sociálnej pomoci v praxi výkonu štátnej správy v oblasti sociálnej pomoci nevznikli pochybnosti pri aplikácii zákonnej právnej úpravy, tunajšie ministerstvo právne stanovisko k predmetnej veci nevydalo. Čiže rozumiem tomu tak, že vznikla situácia, že sa podal nejaký výklad, ktorý viedol k dvojznačnému posudzovaniu tej situácie. Rozumiem dobre?
Hrušovský, Pavol, predseda NR SR (2011-12-21):
Pán poslanec Poliačik.
Figeľ, Ján, podpredseda NR SR (2012-07-02):
Ďakujem pekne. Pani Lea Grečková.
Mazurek, Milan, poslanec NR SR (2022-03-30):
Presne ako si povedal, Miro. Pozrime sa na to. Ani jeden minister, ani jeden člen vlády, dokopy žiadni poslanci. Nikto tu nevystupuje na obranu pána Mikulca. Tých neuveriteľných prešľapov, ktoré sa spájajú s jeho menom, s jeho osobou. S tým konaním, ktoré ako minister vnútra má priamo na svedomí. Jediné, čoho sme boli svedkom, bolo úplne úbohé tragikomické vystúpenie pána Zajačika, ktoré nevedel ani prečítať. Nič, nikto sa ho nevie zastať, pretože nikto nedokáže prísť a povedať s celou tou posádkou na ministerstve vnútra, je úplne normálne a správne najať si firmu, ktorá organizuje svadby, aby sme riešili pomoc ukrajinským utečencom. Je hanbou pre Slovenskú republiku, keď takto hlboko upadol štát. Je hanbou pre túto vládu, že stále drží na pozícii ministra vnútra človeka, s ktorým sa spája toľko prešľapov, káuz, toľko neuveriteľných zlodejín. Takáto absolútna miera neschopnosti. Táto imigračná, táto utečenecká kríza je vrcholom ľadovca, je úplným obrazom tej neskutočnej neschopnosti, ktorú minister vnútra Mikulec stelesňuje. To, že otvoril brány Slovenska dokorán a pustil sem každého, či sa jednalo o ženu s deťmi, alebo nejakého študenta, alebo dokonca hocikoho –teroristu, vraha, násilníka, nevedia to. Púšťali každého, púšťali ľudí bez dokladov, voľne ich vypustili na území Slovenskej republiky. Za všetko toto ohrozenie bezpečnosti Slovenska musí minister Mikulec prevziať osobnú zodpovednosť. Je nemysliteľné, aby po všetkých tých prešľapoch ešte uzavrel priame zmluvy za 12,6 mil. eur, aby riešili jeho vlastnú neschopnosť. Nedokáže to riadiť, nemá na to ľudí. Veď sa nedivme, OĽANO je také, aké je. Jednoducho malý kult bez ľudí a potom si na to nájme firmy za peniaze daňových poplatníkov, aby kryli jeho vlastnú neschopnosť. Je to absolútny vrchol. Toto sa nedá obhajovať.
L. Gyurovszky, poslanec: (2001-09-04):
Chcel by som zdôrazniť tie slová, ktoré hovoril pán poslanec Nagy. Naozaj maďarské strany aj v roku 1990 až 1992, aj od roku 1998 zohrávajú významnú a myslím si, že pozitívnu úlohu v politickom vývoji. V roku 1990 až 1992, samozrejme, aj od roku 1989 sa položili úplné základy demokracie na Slovensku a vtedajšom Česko-Slovensku, ktoré umožnili napríklad aj vytvorenie samostatnej Slovenskej republiky, umožnili robiť tie skutky, ktoré nakoniec viedli k vytvoreniu Slovenska. Takisto od roku 1998 SMK je stabilnou časťou vládnej koalície. Dosiahli sme to, že izolácia Slovenska sa skončila, novelizovali sme ústavu tak, že ústava je teraz už modernou európskou ústavou. Dosiahli sme, že Slovensko sa dostalo na prah vstupu do Európskej únie a do NATO. Myslím si, že tieto všetky veci hovoria o tom, že SMK a ďalšie strany, ktoré boli predtým maďarské, plne podporujú integráciu Slovenska do euroatlantických integrácií, do štruktúr a plne podporujú aj demokratizáciu na Slovensku. Ďakujem. I. Presperín, podpredseda NR SR: Ďakujem, pán poslanec. Reakcia na faktické poznámky. Pán poslanec Nagy.
Sulík, Richard, predseda NR SR (2011-09-07):
Ďakujem. Otváram rozpravu. Nedostal som žiadnu písomnú prihlášku do rozpravy, pýtam sa, kto sa chce prihlásiť do rozpravy ústne. Nikto. Uzatváram možnosť sa prihlásiť do rozpravy. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov . Vládny návrh zákona je uverejnený ako tlač 458, návrh na jeho pridelenie výborom je v rozhodnutí č. 479. Pán minister, uveďte, prosím, tento zákon. A poprosím spravodajcu Zuzanu Aštaryovú, aby zaujala miesto pre spravodajcov. Nech sa páči.